text: [{"text_idx": "#000001", "text": "3.465.834 kro\u0301nur i\u0301 stu\u00f0li til KRIS og Sinnisbata"}, {"text_idx": "#000002", "text": "N\u00e6stan ha\u0301lvfjo\u0301r\u00f0a millio\u0301n kom inn, ta\u0301 i\u00f0 felagsskapirnir KRIS og Sinnisbati skipa\u00f0u fyri sto\u0301rum innsavningartiltaki i\u0301 sjo\u0301nvarpinum leygarkv\u00f8ldi\u00f0."}, {"text_idx": "#000003", "text": "Vit eru sera takksom um hendan sto\u0301ra stu\u00f0ulin og ovfarnar, at so no\u0301gv kom inn, siga Beinta Pedersen, forkvinna i\u0301 KRIS og Su\u0301sanna Olsen, forkvinna i\u0301 Sinnisbata."}, {"text_idx": "#000004", "text": "Vi\u00f0 innkomnu stu\u00f0ulspengunum, kunnu felagsskapirnir m.a. halda fram vi\u00f0 at veita o\u0301keypis t\u00e6nastur og seta fleiri a\u0301t\u00f8k i\u0301 verk. Og samstundis, sum hetta var eitt innsavningartiltak, var endama\u0301li\u00f0 at bro\u0301ta t\u00f8gnina og varpa ljo\u0301s a\u0301 kynsligan a\u0301gang og sa\u0301larsju\u0301ku, sum framvegis er r\u00e6ttiliga tabusera\u00f0."}, {"text_idx": "#000005", "text": "Vi\u00f0 hesum stak go\u0301\u00f0a u\u0301rslitinum sta\u00f0festa vit, at ta\u00f0 hevur eydnast og hvussu hja\u0301lpsamir f\u00f8royingar eru. Vit eru o\u0301gvuliga takksom og ynskja at takka \u00f8llum einstaklingum, fyrit\u00f8kum og sja\u0301lvbodnum hja\u0301lparfo\u0301lki fyri sto\u0301ra stu\u00f0ulin og a\u0301liti\u00f0 til okkum sum felagsskapir, siga forkvinnurnar."}, {"text_idx": "#000006", "text": "Sa\u0301ra Jo\u0301gvansdo\u0301ttir og To\u0301rur Mikkelsen"}]